BMW Sauber

BMW-Sauber – Formulės 1 komanda, debiutavusi F1 čempionate 2006 metais. Anksčiau vadinosi "Sauber". Komanda įsikūrusi Hinvilyje Šveicarijoje ir Miunchene Vokietijoje. Ekipa buvo suformuota 2005 m. pabaigoje, kai BMW koncernas nupirko iki tol buvusią nepriklausomą Sauber komandą. 

 Dabartinė komanda 
Komanda paskelbė, kad 2008 m. sezone toliau lenktyniaus N. Heidfeldas ir R. Kubica. Naujojo sezono bolidas oficialiai pristatytas Miunchene sausio 14 d.http://www.f-1.lt/naujiena.php?id=11300  BMW naujojo bolido pristatymas Sausio 15 d. pirmą kartą jis pasirodė Valensijos trasoje.Positive start to BMW-Sauber F1.08 testing in Valencia 

2008 m. vasarį komanda oficialiai paskelbė, jog prie Christiano Klieno bandytojo pareigose prisijungia estas Marko Asmeras.Estas M. Asmeras tapo „BMW Sauber“ bandytoju 

 Komandos istorija 
 2006 
2006 m. sezoną komanda pradėjo pasirašydama sutartį su Nicku Haidfeldu, kuris prieš tai lenktyniavo Williams ekipoje. Tuo tarpu 1997 m. čempiono Jacques Villeneuve sutartis buvo pratęsta. Trečiuoju komandos pilotu buvo paskirtas Robert Kubica. 
2006 m. sausį komandą pristatė savo naują spalvinimą – tradicinės BMW spalvos mėlyna ir balta.
N. Heidfeld'as pelnė pirmąjį komandos podiumą Vengrijos GP, startavęs iš 10 vietos. Po Vengrijos GP ekipa paskelbė, kad antroje piloto vietoje sezoną užbaigs Robertas Kubica.
R. Kubica pasiekė antrąjį komandos podiumą Italijos GP. Komanda sezoną baigė 5 konstruktorių įskaitos vietoje.

 2007 
2006 m. spalį buvo pranešta, kad Robertas Kubica užims antrojo piloto vietą ir lenktyniaus kartu su Nicku Heidfeldu. trečiuoju ekipos pilotu tapo Sebastianas Vettelis.
2007 m. Kanados GP ekipai buvo kupinas įvykių – N, Heidfeldas pelnė antrąją vietą, o Robertas Kubica pateko į milžinišką avariją. Ilgą laiką žiniasklaida skelbė, kad Kubica susilaužė koją, tačiau vėliau paaiškėjo, kad jis atsipirko tik išnarinta kulkšnimi ir šoku. 
Sebastianas Vettelis lenktyniavo JAV GP, užėmęs 8 vietą jis tapo jauniausiu lenktynininku pelniusiu taškus. 
Kai iš "McLaren" komandos buvo atimti visi čempionate pelnyti taškai, "BMW-Sauber" komanda užėmė antrąją vietą konstruktorių įskaitoje.

 2008 
Sezonas prasidėjo labai sėkmingai. Pirmose trejose lenktynėse vienas iš ekipos pilotų finišavo ant podiumo. Australijos GP antras finišavo N. Heidfeld'as, Malaizijoje – R. Kubica, o Bahreine lenkas pelnė komandai pirmąją pole poziciją. Lenktynių startas lenkui nesusiklostė sėkmingai ir lenktynes, praradęs dvi pozicijas, jis baigė trečioje vietoje.

Ispanijos GP metu R. Kubica vėl rodė puikią formą – pasiekta ketvirta vieta. Tuo tarpu jo komandos draugui N. Heidfeld'ui pavyko finišuoti tik devintoje vietoje.

Kanadoje ekipa pasiekė geriausią savo rezultatą, pelniusi dvigubą pergalę – Kubica pasiekė pergalę, o Heidfeldas finišavo antras. Po šio GP ekipos pilotai lipo ant podiumo dar penkis kartus. Iš viso ekipa pelnė daugiausiai taškų ekipos istorijoje – 135, tačiau to užteko tik trečiajai galutinės įskaitos vietai.

 2009 
Atsižvelgiant į praėjusių sezonų rezultatus, ekipa su dideliais lūkesčiais žiūrėjo į 2009 m. sezoną. Tačiau jo startas buvo daugiau nei nuviliantis. Ekipos lenktynininkai tik kartais sugebėdavo kovoti dėl taškų, dažnai nepatekdavo į antrąją kvalifikacijos dalį. Antras lenktynes Malazijoje sustabdė stipri liūtis ir tik dėl to Nickas Heidfeldas sugebėjo sustabdymo metu būti antroje vietoje. Už šią poziciją vokiečiui buvo skirti 4 (vietoj įprastinių 8) taškai, nes nebuvo įveikta 75 % lenktynių distancijos.

Iš dalies dėl tokio prasto pasirodymo sezone, iš dalies dėl kitų priežasčių liepos 29 dieną BMW kompanija pranešė po sezono pasitraukianti iš Formulės 1 čempionato.http://www.f-1.lt/bmw-patvirtino-pasitraukianti-is-formules-1-papildyta-n14782 BMW patvirtino pasitraukianti iš „Formulės-1“] Oficialiai tokį ekipos žingsnį lėmė besikeičianti kompanijos strategija, orientuota į tvarumą ir ekologinę darną.

 Formulės 1 rezultatai 
 Metai Komanda Variklis Padangos Pilotai 1 2 3 4 5 6 7 8 9 10 11 12 13 14 15 16 17 18 Taškai Vieta 2006 BMW Sauber F1.06] BMW P86 V8  BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 36 5  Nick Heidfeld 12 Ret 4 13 10 8 7 7 7 Ret 8 Ret 3 14 8 7 8 Ret  Jacques Villeneuve Ret 7 6 12 8 12 14 8 Ret Ret 11 Ret Inj  Robert Kubica TD TD TD TD TD TD TD TD TD TD TD TD DSQ 12 3 13 9 9  Sebastian Vettel TD TD TD TD TD 2007 BMW Sauber F1.07 BMW P86/7 V8  AUS MAL BHR ESP MON CAN USA FRA GBR EUR HUN TUR ITA BEL JPN CHN BRA 101 2  Nick Heidfeld 4 4 4 Ret 6 2 Ret 5 6 6 3 4 4 5 14 7 6  Robert Kubica Ret 18 6 4 5 RetInj 4 4 7 5 8 5 9 7 Ret 5  Sebastian Vettel TD TD 8 2008 BMW Sauber F1.08 BMW P86/8 V8  AUS MAL BHR ESP TUR MON CAN FRA GBR GER HUN EUR BEL ITA SIN JPN CHN BRA1353  Nick Heidfeld 2 6 4 9 5 14 2 13 2 4 10 9 2 5 6 9 5 10  Robert Kubica Ret 2 3 4 4 2 1 5 Ret 7 8 3 6 3 11 2 6 11 2009 BMW Sauber F1.09 BMW P86/9 V8  AUS MAL CHN BHR ESP MON TUR GBR GER HUN EUR BEL ITA SIN JPN BRA ABU 36 6  Robert Kubica 15 Ret 13 18 11 Ret 7 13 14 13 8 4 Ret 8 9 2 10  Nick Heidfeld 10 2‡ 12 19 7 11 11 15 10 11 11 5 7 Ret 6 Ret 5

‡ Lenktynės buvo sustabdytos neįveikus 75 % distancijos. Iškovoti taškai buvo padalinti per pusę.

 Nuorodos 

 BMW Sauber komandos tinklalapis  (anglų klb.)

 Šaltiniai 

Kategorija:Formulės 1 komandos
Kategorija:BMW